Gandia adjudica el contracte de recollida d'animals a SPAMA
18 maig 2020

## Gandia adjudica el contracte de recollida d'animals a SPAMA18 maig 2020Última actualització: 14 juliol 2025

![](../gestion/img/AO_1365.jpg)  
  

La regidora delegada de Sanitat, **Liduvina Gil**, ha informat que aquest mateix matí ha estat adjudicat el contracte de recollida d'animals, transport i acollida temporal d'animals extraviats o abandonats en el terme de Gandia a la Societat Protectora d'Animals de la Safor (SPAMA) per un període d'un any prorrogable per un altre. L'import de l'acord és de 99.124 euros més IVA.

L'edil ha recordat que només queda la formalització del contracte i que espera que SPAMA puga estar prestant el servei sobre el 15 de juny. "_Hem d'esperar quinze dies per finalitzar el procés però amb aquest tràmit posem fi a un procés llarg i farragós. Estem contents, ja que finalment vam poder treure a licitació un dels primers contractes reservats de la Comunitat Valenciana a entitats sense ànim de lucre. Un contracte pioner a la CV que segueix tenint com a base el sacrifici 0 dels animals_".

[Twittear](https://twitter.com/share)